Metsäinen tuulahdus Marc Jacobs tyyliin | Dioriina
Ennen kuin siirrytään kokonaan kevään kevyisiin ja raikkaisiin tuosuihin, haluan esitellä tämän vihreän jalokiven.
Kuinka rakastankaan sitä, että ollaan myös panostettu tuotteen ulkonäköön sisällön lisäksi. Ja nyt voin kertoa, että tämä seuraava tuoksu on juurikin sellainen.
Itsellä osa tuoksuista ovat kosmehuoneessa hyllyillä ja ne näkyvät ensimmäisenä kun oven avaa. Ihanaa, kun pullot ja pakkaukset ovat sellaisia, että niitä haluaa pitää esillä.
Kosmehuone on tehty vaatehuoneesta eli aurinko ei pääse tekemään tuhojaan ihanille tuoksuille ja huoneessa on myös viileää.
Ensinnäkin tuoksun pahvirasia on jo ihana. Tämän pinta on pehmeän samettinen ja itselle tulee tästä mieleen metsän vihreä sammalmätäs.
Mutta sitten se itse pullo. Olisittepa kuulleet ne ihastuksen huokaukset, kun pakkauksen avasin.
Tämä on todellakin yksi kauneimmista hajuvesipulloista mitä olen käsiini saanut ja varmaan tulee
olemaan yksi kauneimmista ikinä. Tämän haluaa jo pelkän pullonkin takia :)
Korkissa on musta käärmenahkainen pinta, kullanvärinen panssariketju kuvastaa käsilaukun olkahihnaa ja kaiken kauneuden kruunaa musta tupsu.
Tuoksupullo on saanut inspiraationsa yhdestä Marc Jacobsin ikonisesta käsilaukusta.
Eikö olekin uskomattoman kaunis pullo <3
Jos itse tuoksupullo on erilainen niin on myös itse tuoksukin. Decadence on erittäinen mielenkiintoinen, erilainen, metsäinen, huumava ja todella tyylikäs tuoksu. Kuitenkin se metsäisyys tulee Decadencessä esille ihanan asitikkaasti vaikka itse hieman aluksi sitä pelkäsin, että kuinka voimakkaana se tulee esille.
Itse rakastan liikkua metsässä ja nuuhkia sitä ihanan raikasta tuoksua. Olen siitä onnellisessa asemassa, että talomme lähellä on metsää mihin Milon kanssa päästään touhuamaan. Minä kameran kanssa ja Milo pääsee nuukimaan metsän tuoksuja. Metsä vilisee oravia, rusakoita ja kettuunkin ollaan Milon kanssa kerran törmätty.
Metsäinen matka alkaa italialaisella luumulla, iriksellä ja sahramilla. Sydäntuoksu pitää sisällään bulgarialaisia ruusuja, orrista ja sambac-jasmiinia. Jälkituoksun vetiver, papyrus-puu ja nestemäinen ambra viimeistelevät hienostuneesti Decadence tuoksun.
Tuoksu kestää ihollani reilut kahdeksan tuntia eli siitäkin taas vain pelkkää plussaa.
Tämä kuuluu myös siihen kategoriaan, että tähän joko rakastuu tai sitten ei tykkää lainkaan. Jos kuitenkin haluat saada itsellesi tyylikkään, aistikkaan, erilaisen ja vahvan tuoksun niin suosittelen tätä koko sydämestäni. Tämä tuoksu yllätti minut aivan täysin :)
Suositushinta EdP 30 ml / 62,50 € ja 50ml 94,30 €
Ihastukseni Marc Jacobsiin ei jää pelkästään näihin mahtaviin tuoksuihin. Itseltä löytyy lompakko ja kello ja nyt uusin hankintani on toinen Marcin kello. Tästä tuleekin lauantaina lisää juttua.
Torstai on toivoa täynnä eli ihanaa torstaita <3
Lähettänyt Marina /Dioriina klo 11.30
Tunnisteet: Decadence , hajuvesi , Marc Jacobs , tuoksu
Tiia K 4. helmikuuta 2016 klo 11.43
Rakastan tuota tuoksua ja nämä ovat niitä vahvoja iltatuoksuja omalla kohdalla. Mutta nämä kuvat, olet super kamerasi kanssa, aivan mielettömän upeita kuvia! <3 Tekevät oikeutta ehkäpä maailman upeimmalle tuoksupullolle. <3
Marina 6. helmikuuta 2016 klo 12.41
Kiitos Tiia tuhannesti kauniista sanoistasi <3 Pullo on kyllä ihan huippu!
Jonna H. 4. helmikuuta 2016 klo 12.05
Munkin iholla tää on nimenomaan metsäinen tuoksu. Tää on niin jännä, koska olen päässyt haistelemaan tätä muiden bloggaaja tuttujen yllä ja kaikilla tuoksuu erilaiselta. :)
Marina 6. helmikuuta 2016 klo 12.45
Mä taas en oo päässyt tuoksuttelemaan tätä kenenkään muun päällä.
Outi Krimou/Outi's life 4. helmikuuta 2016 klo 12.09
Ihana pullo. Tuo pitää säästää vaikka tuoksu jo olisikin loppu :)
Ei tätä kaunotarta kyllä raaski roskiin laittaa :)
Sanna 4. helmikuuta 2016 klo 13.34
Meinasin ostaa Decadencen juurikin pullon kauneuden takia. Itse tuoksu ei ollut kuitenkaan makuuni. :(
Marina 6. helmikuuta 2016 klo 12.46
Ei varmaan olekkaan kaikkien makuun mutta onneksi kuitenkin löytyy paljon muitakin ihania tuoksuja :)
Annukka 4. helmikuuta 2016 klo 13.47
No vautsi vau, mikä pullo. Vai pitäiskö paremminkin sanoa laukku :)
Oliskohan tosta miesten versiota? Tuoksusta siis?
Mun mies on varmaan kohta 30 vuotta metsästänyt "puun hajua", mutta ei ole löytynyt sellaista, mitä ajaa takaa. (Jollain tutullaan oli 80-luvulla ollut se ihan täydellinen, mutta tuoksun omistaja ei ollut halunnut paljastaa, mikä se on :))
Marina 6. helmikuuta 2016 klo 12.48
Miesten versiota tästä ei ole :( Pidän silmäni auki ja jos jostain sellainen eteen tuleen niin vinkkaan heti :)
upea pullo
Mimosa 4. helmikuuta 2016 klo 16.28
Tuo pullo on kyllä kaunis, lähinnä sen takia ostinkin :D Miulla ei 30 ml tuoksussa ole tuota tupsua :O
Marina 6. helmikuuta 2016 klo 12.49
Tupsu taitaa olla vain noissa 50 ml pulloissa.
Mia / Beauty Highlights 4. helmikuuta 2016 klo 16.34
Aivan järjettömän upea tuo toinen kuva! WAU! <3 Ja tuoksukin on mun mieleen. Mäkin olen tätä hehkuttanut blogissa ;)
Marina 6. helmikuuta 2016 klo 12.50
Kiitos Mia <3 Tämä on ansainnut kyllä kaikki hehkutukset :D
CCNOORA 5. helmikuuta 2016 klo 12.15
Mä olen tähän tuoksuun aivan rakastunut! Se on niin ihana, täydellinen suorastaan. <3
Tämä on kyllä ihan huippu ja pullo vielä kruunaa kaiken <3 <3